Imtella' April 28, 2021 Awstraljan ta' 42 sena kien ikkundannat 10 xhur ħabs wara li nstab ħati li ffilmja erba' pulizija waqt li kienu qed imutu wara li ttajjru f'inċident tat-traffiku. Richard Pulsey twaqqaf minn erba' pulizija fuq sewqan eċċessiv u waqt li kienu qed jagħtuh ċitazzjoni għadda trakk u laqathom. L-erbgħa li huma mietu fuq il-post waqt li Pulsey beda jiġbed filmati tagħhom u jgħid il-kelma "amazing". Huwa kien arrestat l-għada f'daru u kien ilu miżmu taħt arrest għal dawn l-aħħar 300 jum. Dan ifisser li għalkemm ammetta u ngħata s-sentenza ta' ħabs daqs joħroġ minnu minħabba li jkun skonta ż-żmien. L-imħallef li sema' l-ammissjoni tiegħu ddeskriva l-aġir tiegħu bħala wieħed "bla qalb, krudili u tal-mistħija". Ix-xufier tat-trakk, Mohinder Singh, kien ikkundannat 22 xahar ħabs wara li nstab ħati li qatilhom meta kien taħt l-effett tad-droga.